কপিল শর্মার বিপুল জনপ্রিয়তা কিন্তু মূলত তাঁর স্ট্যান্ড আপ কমেডির জন্য। এখনও পর্যন্ত কোনও ‘চরিত্রে’ তাঁকে দেখেননি দর্শক। কিন্তু অভিনয়ের সঙ্গে যাঁদের নিবিড় যোগাযোগ, তাঁরা জানেন যে একজন উঁচুদরের অভিনেতাই সবচেয়ে ভাল কমেডিয়ান। 
‘ফিরঙ্গি’ কপিল শর্মার প্রথম বলিউড ছবি এবং এই ছবিতে নায়কের ভূমিকায় দেখা যাবে তাঁকে। তাই শ্যুটিংয়ের সময় থেকেই এই ছবি ঘিরে ভারতীয় দর্শকদের মধ্যে প্রবল উৎসাহ তৈরি হয়েছে। আজ মুম্বইতে আনুষ্ঠানিক মুক্তি পাওয়ার পরেই সোশ্যাল মিডিয়ায় বিপুল সাড়া ফেলে দিয়েছে ছবির ট্রেলারটি। 
ব্রিটিশ ভারতের পটভূমিকায় তৈরি এই ছবির আঙ্গিক সিরিওকমিক। গল্পটি যে বেশ চিত্তাকর্ষক সেটা ট্রেলারে বেশ স্পষ্ট। ছবিতে নায়িকার ভূমিকায় রয়েছেন ঈশিতা দত্ত। টেলিভিশনের এই জনপ্রিয় অভিনেত্রী বলিউড ডেবিউ করেছিলেন অজয় দেবগণের ‘দৃশ্যম’-এ। ‘ফিরঙ্গি’-তে তাঁর চরিত্রটি কপিল শর্মার বিপরীতে এবং অত্যন্ত গুরুত্বপূর্ণ বলাই বাহুল্য। আগামী ২৪ নভেম্বর মুক্তি পেতে চলেছে এই ছবি। 
কেমন হল ট্রেলার, দেখে নিতে পারেন নীচের লিঙ্কে ক্লিক করে—